എന് ജയകുമാറിന് വിശിഷ്ട സേവനത്തിനുള്ള മുഖ്യമന്ത്രിയുടെ മെഡല് കരുനാഗപ്പള്ളി: മുഖ്യമന്ത്രിയുടെ ഈ വര്ഷത്തെ വിശിഷ്ട സേവനത്തിനുള്ള ഹയര് സര്വീസ് മെഡല് കരുനാഗപ്പള്ളി സ്വദേശി ജയകുമാറിന്. കരുനാഗപ്പള്ളി അഗ്നിശമന സേനാ ഓഫീസില് റെസ്ക്യൂ ഓഫീസറായി പ്രവര്ത്തിച്ച് വരികയാണ്. കരുനാഗപ്പള്ളി തൊടിയൂര് സ്വദേശിയായ ജയകുമാര് അഞ്ചര വര്ഷമായി മലപ്പുറം അഗ്നിശമനസേനാ നിലയത്തില് ജോലി ചെയ്യുകയായിരുന്നു. രണ്ടാഴ്ച മുമ്ബാണ് സ്ഥലം മാറ്റം ലഭിച്ച് കരുനാഗപ്പള്ളി നിലയത്തില് എത്തിയത്. 2004 നവംബറിലാണ് ഇദ്ദേഹം സര്വീസില് പ്രവേശിച്ചത്. കായംകുളം, സീതത്തോട്, കാഞ്ഞിരപ്പള്ളി, ഈരാറ്റുപേട്ട നിലയങ്ങളിലും ജോലി ചെയ്തിട്ടുണ്ട്.